
NARVA  LINNAVALITSUS 

KORRALDUS

Narva                                                                                                                  07.08.2016 nr ……........... 
Jõesuu tn 32a aadressil asuvate ehitiste

teenindamiseks vajaliku maa määramine
1. Asjaolud ja menetluse käik
Narva linnas aadressil Jõesuu tn 32a asuvad ehitised, mis kuuluvad linnale. Ehitised on registreeritud ehitisregistris numbrite 118006787 ja 118006789 all, ehitiste nimetused on eramu ja kuur. Kuna aadressil Jõesuu tn 32a asuvad ehitised on Narva linna omandis, siis nende alune maa-ala munitsipaliseeritakse. Munitsipaliseeritava maaüksuse moodustamise eesmärgil on 09.06.2016.a koostatud maa piiride ettepanek, mis on 10.08.2016.a kooskõlastatud Ida-Viru maavanemaga.
Narva Linnavolikogu 09.06.2016.a otsusega nr 202 „Jõesuu tn 32a maaüksuse munitsipaalomandisse taotlemine ja maa sihtotstarbe määramine“ määrati moodustatavale maaüksusele maa sihtotstarve - elamumaa. 
Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.3 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata Jõesuu tn 32a aadressil asuvate ehitiste (kasutamise otstarve on üksikelamu  – kood 11101,  elamu abihoone – kood 12744) teenindamiseks vajaliku maa suuruseks 1400 m2 vastavalt piiride ettepanekule (lisatud). 

4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

